section_heading: Povijest
paragraph_text: Na početku rata 7. armija je držala položaje u pokrajini Alsace, te je sudjelovala u Bitci kod Mulhousea (7. – 10 kolovoza 1914.). U navedenoj bitci francuski VII. korpus napao je XIV. i XV. korpus, te je 7. kolovoza 1914. uspio zauzeti Mulhousea kojega su napustile njemačke snage što je izazvalo oduševljenje u Francuskoj. Međutim, ubrzo su korpusi 7. armije prešli protunapad, te se francuski VII. korpus kako bi izbjegao okruženje morao 10. kolovoza 1914. povući iz Mulhousea, tako da je navedena bitka završila njemačkom pobjedom.